CELEX: 32016D2009
Language: fi
Date: 2016-11-15 00:00:00
Title: Komission täytäntöönpanopäätös (EU) 2016/2009, annettu 15 päivänä marraskuuta 2016, jäsenvaltioiden esittämien lumpy skin -tautia vastaan toteutettavien rokotusohjelmien hyväksymisestä (tiedoksiannettu numerolla C(2016) 7219) (ETA:n kannalta merkityksellinen teksti )

17.11.2016   
            
            
               FI
            
            
               Euroopan unionin virallinen lehti
            
            
               L 310/66
            
         KOMISSION TÄYTÄNTÖÖNPANOPÄÄTÖS (EU) 2016/2009,
   annettu 15 päivänä marraskuuta 2016,
   jäsenvaltioiden esittämien lumpy skin -tautia vastaan toteutettavien rokotusohjelmien hyväksymisestä
   
      
         (tiedoksiannettu numerolla C(2016) 7219)
      
   
   (Ainoastaan bulgarian-, kroatian- ja kreikankieliset tekstit ovat todistusvoimaisia)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   ottaa huomioon yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY (3) ja erityisesti sen 19 artiklan 1 kohdan a alakohdan, 3 kohdan a alakohdan ja 6 kohdan,
   sekä katsoo seuraavaa:
   
               (1)
            
            
               Lumpy skin -tauti on ensisijaisesti vektorivälitteinen nautaeläinten virustauti, joka aiheuttaa suuria tappioita ja saattaa levitä nopeasti laajalle elävien eläinten ja tartunnan saaneista eläimistä saatujen tuotteiden välityksellä.
            
         
               (2)
            
            
               Direktiivissä 92/119/ETY vahvistetaan yleiset toimenpiteet tiettyjen eläintautien torjumiseksi. Niihin kuuluvat toimenpiteet, jotka on toteutettava, kun lumpy skin -taudin esiintymistä epäillään ja kun sen esiintyminen on vahvistettu tilalla, rajoitusvyöhykkeillä toteutettavat toimenpiteet ja muut lisätoimenpiteet, joita tarvitaan taudin torjumiseksi. Kyseisiin toimenpiteisiin kuuluu myös rokottaminen lumpy skin -taudin taudinpurkauksen yhteydessä muiden torjuntatoimenpiteiden lisänä, kunhan saadaan komission hyväksyntä.
            
         
               (3)
            
            
               Komission täytäntöönpanopäätöksessä (EU) 2015/2055 (4) ja komission täytäntöönpanopäätöksessä (EU) 2016/1183 (5) säädetään, että Kreikka ja Bulgaria saavat hätärokottaa kummankin mainitun täytäntöönpanopäätöksen liitteessä I vahvistetulla rokotusvyöhykkeellä sijaitsevilla tiloilla pidettäviä nautaeläimiä. Lumpy skin -taudin nykyinen epidemiologinen tilanne huomioon ottaen Kroatia, johon kohdistuu välitön uhka, joka johtuu lumpy skin -taudin esiintymisestä alueella, ilmoitti komissiolle aikeestaan käynnistää rokotuskampanja lumpy skin -taudin torjumiseksi 8 päivänä elokuuta 2016.
            
         
               (4)
            
            
               Euroopan elintarviketurvallisuusviranomaisen 29 päivänä heinäkuuta 2016 antamien lumpy skin -tautia koskevien kiireellisten neuvojen (6) mukaan rokottaminen lumpy skin -tautia vastaan on vaikuttavin tapa vähentää taudin leviämistä. Jotta edellä kuvatut vaikutukset voitaisiin saavuttaa, on tarpeen toteuttaa koko taudille alttiin populaation rokottaminen alueilla, joilla on riski lumpy skin -taudin kulkeutumisesta tai joilla on lumpy skin -tautia, jotta voidaan minimoida taudinpurkausten määrä, ja korkea rokotuskattavuus olisi saavutettava niin eläinten kuin tilojen osalta.
            
         
               (5)
            
            
               Selkeyden ja yksinkertaisuuden vuoksi tässä päätöksessä olisi säädettävä Kreikan ja Bulgarian rokotusohjelmien, jotka nykyisin sisältyvät täytäntöönpanopäätöksiin (EU) 2015/2055 ja (EU) 2016/1183, hyväksymisestä. Lisäksi olisi hyväksyttävä Kroatian esittämä rokotusohjelma. Kreikan ja Bulgarian rokotusohjelmat, jotka nykyisin sisältyvät täytäntöönpanopäätöksiin (EU) 2015/2055 ja (EU) 2016/1183, ja Kroatian esittämä rokotusohjelma täyttävät eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa annetun komission täytäntöönpanopäätöksen (EU) 2016/2008 (7) liitteessä II vahvistetut lumpy skin -taudin rokotusohjelmien vähimmäisvaatimukset.
            
         
               (6)
            
            
               Jotta lumpy skin -tautia vastaan toteutettava rokotusohjelma yhdessä muiden torjuntatoimenpiteiden kanssa olisi onnistunut, sitä olisi noudatettava usean peräkkäisen vuoden ajan koko taudille alttiin populaation immunisaation varmistamiseksi riittäväksi ajaksi.
            
         
               (7)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Lumpy skin -tautia vastaan toteutettavien rokotusohjelmien hyväksyminen
   Hyväksytään liitteessä luetellut lumpy skin -tautia vastaan toteutettavat rokotusohjelmat.
   2 artikla
   Soveltaminen
   Tätä päätöstä sovelletaan 31 päivään joulukuuta 2019.
   3 artikla
   Osoitus
   Tämä päätös on osoitettu Bulgarian tasavallalle, Kreikan tasavallalle ja Kroatian tasavallalle.
   
      Tehty Brysselissä 15 päivänä marraskuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  EYVL L 62, 15.3.1993, s. 69.
   
      (4)  Komission täytäntöönpanopäätös (EU) 2015/2055, annettu 10 päivänä marraskuuta 2015, nautaeläinten hätärokotusohjelman perustamisen edellytysten vahvistamisesta lumpy skin -tautia vastaan Kreikassa ja täytäntöönpanopäätöksen (EU) 2015/1500 muuttamisesta (EUVL L 300, 17.11.2015, s. 31).
   
      (5)  Komission täytäntöönpanopäätös (EU) 2016/1183, annettu 14 päivänä heinäkuuta 2016, hätärokotusohjelman hyväksymisestä nautaeläinten lumpy skin -tautia vastaan Bulgariassa ja täytäntöönpanopäätöksen (EU) 2016/645 muuttamisesta (EUVL L 195, 20.7.2016, s. 75).
   
      (6)  EFSA Journal 2016;14(8):4573 [27 pp.].
   
      (7)  Komission täytäntöönpanopäätös (EU) 2016/2008, annettu 15 päivänä marraskuuta 2016, eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa (ks. s. 51 virallisessa lehdessä).
   
      LIITE
      
                  —
               
               
                  Kreikan esittämä rokotusohjelma.
               
            
                  —
               
               
                  Bulgarian esittämä rokotusohjelma.
               
            
                  —
               
               
                  Kroatian esittämä rokotusohjelma.